**Nyíregyházi Egyetem Eötvös József Gyakorló Általános Iskola és Gimnázium**

**Helyi tanterv**

**Élő idegen nyelv**

**Angol nyelv**

**1-3. évfolyam számára**

2020

**ÁLTALÁNOS ISKOLAI KÉPZÉS**

**1-3. évfolyam**

|  | | A | B |
| --- | --- | --- | --- |
| 1 | | **Fejlesztési** **egység** | **Hallott szöveg értése** |
| 2 | | **Előzetes tudás** | A tanuló magával hozza meglévő tapasztalatait, elképzeléseit.  Otthon és az óvodában szerzett készségek, személyes és szociális kompetenciák, tanulási képességek. Játékok, szituációs feladatok az otthoni és az óvodai életből. |
| 3 | | **A tematikai egység nevelési-fejlesztési céljai** | A tanuló képes követni a nonverbális elemekkel erősen támogatott, célnyelven történő óravezetést;  követi a nagyon lassú és tiszta kiejtésű beszédet, amikor a jelentés megértéséhez hosszú szünetek állnak rendelkezésére;  felismeri és végrehajtja az általa már hallott utasításokat;  a hallott szöveg tartalmát különböző módokon (mozgás, hang, rajz) meg tudja jeleníteni;  képes rövid, egyszerű szövegeket, pl. mondókákat memoriterként elmondani;  tud egyszerű szövegben hallott információt más tevékenység során felhasználni;  megérti a gyakoribb, mindennapi, nagyon egyszerű szavakat és fordulatokat, amelyek a személyével, közvetlen környezetével kapcsolatosak. |
|  |  | | |
|  | C | | |
| 1 | **A fejlesztés tartalma**  A nyelv hangzásvilágának, zenéjének megismerése, az artikulációs bázis fejlesztése, speciális hangzók, hanglejtés, szóhangsúly megismerése, megfigyelése.  A nonverbális elemekkel támogatott célnyelvi óravezetés megértése.  Ismert témákhoz kapcsolódóan elhangzó, szavakból, rövid mondatokból álló kijelentések megértése.  Egyszerű nyelvi eszközökkel megfogalmazott, nonverbális elemekkel támogatott tanári utasítások megértése (pl. rajzos, játékos feladatok, szerepjáték stb.).  A személyi adatokra és konkrét szükségletekre vonatkozó egyszerű kifejezések megértése.  Az életkornak megfelelő, ismert témakörhöz kapcsolódó, rövid, egyszerű szövegek bemutatásának követése.  Tanári beszéd és/vagy hangzóanyag hallgatása, együttmondása után közös vagy önálló ismétlés.  A kiejtés, intonáció, hangsúly játékos gyakorlása (pl. hangerőváltással, érzelmek kifejezésével, mozgás kíséretével).  *A fenti tevékenységekhez használható szövegfajták, szövegforrások:* gyermekdalok, gyermekversek, mondókák, képekkel illusztrált történetek, cselekvéssorok, mesék, rövidfilmek, tanárral, tanulótársakkal folytatott rövid párbeszéd, tanári beszéd. | | |

|  | D | E |
| --- | --- | --- |
| 1 | **Fejlesztési** **egység** | **Szóbeli interakció** |
| 2 | **Előzetes tudás** | A tanuló magával hozza meglévő tapasztalatait, elvárásait.  Otthon és az óvodában szerzett tapasztalatok, készségek, személyes és szociális kompetenciák, tanulási képességek, a tanuló természetes kíváncsisága, motivációja.  Játékok, szituációs feladatok az otthoni és az óvodai életből. |
| 3 | **A tematikai egység nevelési-fejlesztési céljai** | A tanuló képes aktívan részt venni az interakciót igénylő célnyelvi gyermekjátékokban;  részt vesz egyszerű interakcióban, ahol a kommunikáció a lassabb beszéden és ismétlésen alapul;  be tud kapcsolódni az egyszerű játékos feladatokba;  legyen képes megválaszolni egyszerű kérdéseket a közvetlen szükségletek vagy jól ismert témák területén, illetve azokra reagálni;  tudjon másoktól dolgokat kérni és másoknak dolgokat adni;  képes tevékenységekkel reagálni egyszerű tanári utasításokra pl. mozgás, rajzolás;  képes a célnyelvi normáknak megfelelő kiejtés, intonáció és beszédtempó utánzás alapján történő elsajátítására. |
|  |  | |
|  | F | |
| 1 | **A fejlesztés tartalma**  Egyszerű nyelvi eszközökkel megfogalmazott kérdésekre, kérésekre, felszólításokra való reagálás rövid válaszokkal.  Cselekvéssel ismert szituációs játékokhoz, tantermi játékokhoz való kapcsolódás.  Néhány egyszerű, mindennap használt mondatszerkezet korlátozott mértékben történő alkalmazása példa alapján.  A legegyszerűbb mindennapi udvarias üdvözlési és búcsúzási, bemutatkozási formulák használata.  Kérés, köszönet, sajnálkozás kifejezése.  Nagyon rövid, különálló, többnyire előre begyakorolt megnyilatkozások megértése és reagálás azokra.  Ismert témákhoz kapcsolódó egyszerű nyelvi eszközöket és nonverbális elemeket tartalmazó rövid párbeszéd eljátszása társakkal, tanárral.  Dalok, mondókák, mesék, történetek előadásában, gyermekjátékokban való aktív részvétel.  Bekapcsolódás nonverbális elemekkel támogatott, közös szöveg- és mesemondásba ismert szavak, kifejezések ismétlésével.  *A fenti tevékenységekhez használható szövegfajták, szövegforrások:* dalok, mondókák, gyermekversek, rövid, képpel illusztrált történetek, rövid párbeszédek. | |

**Óraszámok:**

A kerettanterv óraszámait tekintve csak 4. évfolyamtól ad lehetőséget az idegen nyelv tanórai bevezetésére, de nem zárja ki – amennyiben az iskoláknak lehetőségük van – a korábbi kezdést. Iskolánk már 1. osztálytól kezdve biztosítja diákjai számára az angol nyelv tanulásának lehetőségét szülői igénytől függően heti 1 vagy 2 órában.

| **Évfolyam** |  | **2.** | **3** |  |
| --- | --- | --- | --- | --- |
| **Heti óraszám** | 1 | 1 | 1 |  |
| **Éves óraszám** | 36 | 36 | 36 |  |

| **Évfolyam** | **1.** | **2.** | **3** |  |
| --- | --- | --- | --- | --- |
| **Heti óraszám** | 2 | 2 | 2 |  |
| **Éves óraszám** | 72 | 72 | 72 |  |

**Témakörök:**

***1. évfolyam:***

1. ***Személyes vonatkozások, család (9 óra / 18 óra)***

Személyes bemutatkozás.

Család bemutatása rajzok, képek segítségével.

*Kapcsolódási pontok:*

*Környezetismeret*: a család.

*Erkölcstan*: önismeret.

1. ***Az iskola (9 óra / 18 óra)***

Személyes iskolai, illetve tantermi eszközök megnevezése.

*Kapcsolódási pontok:*

*Környezetismeret*: az iskola helyiségei, az iskolában használt eszközök.

***III.******Környezetünk (9 óra / 18 óra)***

Állatok, gyümölcsök megnevezése.

*Kapcsolódási pontok:*

*Környezetismeret*: növények, állatok csoportosítása.

***2. évfolyam:***

***I.******Környezetünk (12 óra / 24 óra)***

Az otthon, lakás bemutatása (szobák, helyiségek megnevezése).

Időjárással kapcsolatos kifejezések.

Állatok, gyümölcsök megnevezése.

*Kapcsolódási pontok:*

*Környezetismeret*: az otthonunk, évszakok, növények, állatok csoportosítása.

*Technika, életvitel és gyakorlat*: a lakás részei.

***II. Életmód (12 óra / 24 óra)***

Napirend, napszakok ismerete.

Mindennapi használati tárgyak, játékok megnevezése.

Alapvető ételek megnevezése, csoportosítása (pl. egészségesre, egészségtelenre).

Évszaknak megfelelő öltözködés, ruhadarabok neve.

*Kapcsolódási pontok:*

*Környezetismeret*: a helyes napirend,

egészséges életmód, évszakok, időjárás, öltözködés.

***III.******Szabadidő, szórakozás (12 óra / 24 óra)***

Ünnepek.

Szabadidős játékok, sportok megnevezése.

Közlekedési eszközök neve.

Játékok megnevezése.

*Kapcsolódási pontok:*

*Magyar nyelv és irodalom*: ünnepek, jeles napok, ehhez kapcsolódó történetek, mondókák.

*Testnevelés és sport*: közösségi játékok.

*Környezetismeret*: közlekedési ismeretek.

*Ének-zene*: ünnepekhez, jeles napokhoz kapcsolódó dalok, zenék.

***3. évfolyam:***

***I. Család (4 óra / 8 óra)***

Én és a családom.

Családtagok bemutatása.

*Kapcsolódási pontok*

*Környezetismeret*: együttélés a családban.

***II. Otthon (4 óra / 8 óra)***

Otthonom, szűkebb környezetem.

Kedvenc játékaim.

Lakóhelyem, tágabb környezetem.

*Kapcsolódási pontok Környezetismeret*: lakóhelyi környezet.

*Matematika*: tájékozódás a térben, halmazok.

***III. Étkezés (4 óra / 8 óra)***

Napi étkezések.

Kedvenc ételeim, italaim.

Egészséges táplálkozás.

*Kapcsolódási pontok*

*Környezetismeret*: az ember megismerése és egészsége: tápanyag, élelmiszer, étrend.

*Matematika*: halmazok, állítások igazságának eldöntése, tapasztalati adatok lejegyzése, táblázatba rögzítése.

***IV. Öltözködés (4 óra / 8 óra)***

Évszakok és ruhadarabok.

Kedvenc ruháim.

*Kapcsolódási pontok*

*Környezetismeret*: egészséges életmód: öltözködés.

*Matematika*: halmazok.

***V. Sport (4 óra / 8 óra)***

Testrészek és mozgás.

Kedvenc sportom.

*Kapcsolódási pontok*

*Környezetismeret*: testrészek, egészségvédelem.

*Testnevelés és sport*: mozgásos játékok.

***VI. Iskola, barátok (4 óra / 8 óra)***

Iskolám, osztálytermünk.

Osztálytársaim, barátaim.

*Kapcsolódási pontok*

*Környezetismeret*: baráti kapcsolatok, iskolai közösségek.

*Matematika*: tájékozódás a térben, halmazok.

***VII. Szabadidő (4 óra / 8 óra)***

Szabadidős tevékenységek.

Kedvenc időtöltésem.

*Kapcsolódási pontok*

*Ének-zene*: zenehallgatás.

*Vizuális kultúra*: kreatív alkotások.

*Környezetismeret*: napirend.

***VIII. Természet, állatok (4 óra / 8 óra)***

Kisállatok.

Kedvenc állataim.

Állatok a ház körül.

Vadon élő és állatkerti állatok.

*Kapcsolódási pontok*

*Környezetismeret*: élőlények csoportosítása élőhely, táplálkozási mód, egyéb tulajdonságok szerint; változatos élővilág; környezetvédelem.

*Matematika*: halmazok, adatgyűjtés, adatok lejegyzése.

***IX. Ünnepek és hagyományok (4 óra / 8 óra)***

Az én ünnepeim.

*Kapcsolódási pontok*

*Környezetismeret*: ünnepek, hagyományok.

*Magyar nyelv és irodalom*: jeles napok.

**A fejlesztés várt eredményei a** **3. évfolyam végén**

KER szintben nem megadható.

A tanuló aktívan részt vesz a célnyelvi tevékenységekben, követi a nonverbális elemekkel támogatott célnyelvi óravezetést, az egyszerű tanári utasításokat, megérti az egyszerű, ismerős kérdéseket, válaszol ezekre.

Elmond néhány verset, mondókát és minta alapján egyszerű párbeszédet folytat társaival.

Ismert szavakat, rövid szövegeket elolvas és megért jól ismert témában.

Tanult szavakat lemásol.